Blaze7451/Wiki-th-20250601 huggingface dataset:
มิลล์วินา ดีน

เอลิซา เกลดีส์ ดีน (Eliza Gladys Dean; 2 กุมภาพันธ์ ค.ศ. 1912 – 31 พฤษภาคม ค.ศ. 2009) รู้จักกันในชื่อ มิลล์วินา ดีน (Millvina Dean) เป็นข้าราชการ นักทำแผนที่ชาวอังกฤษ และผู้รอดชีวิตคนสุดท้ายที่มีชีวิตอยู่จากการอับปางของเรืออาร์เอ็มเอส ไททานิก ในวันที่ 15 เมษายน ค.ศ. 1912 เธอยังเป็นผู้โดยสารที่เด็กที่สุด โดยตอนนั้นเธอมีอายุเพียงสองเดือน

**ครอบครัว**
ดีนเกิดที่คัลเวอร์เวลล์เฮาส์ (Culverwell House) ที่บรันส์คอมบ์บริเวณชายฝั่งตอนใต้ของเดวอน ประเทศอังกฤษ ในวันที่ 2 กุมภาพันธ์ ค.ศ. 1912 จากเบอร์แทรม แฟรงก์ ดีน (Bertram Frank Dean; 1886–1912) กับจอร์เจต อีวา ไลต์ (Georgette Eva Light; 1879–1975) เธอมีพี่ชายชื่อเบอร์แทรม เวียร์ ดีน (Bertram Vere Dean; เกิดวันที่ 21 พฤษภาคม ค.ศ. 1910) เธอไม่ได้แต่งงานและไม่มีลูก พ่อของเธอเสียชีวิตบน ไททานิก แม่เสียชีวิตในวันที่ 16 กันยายน ค.ศ. 1975 ด้วยวัย 96 ปี และพี่ชายเสียชีวิตวันที่ 14 เมษายน ค.ศ. 1992 ด้วยอายุ 81 ปี ซึ่งครบรอบการชนภูเขาน้ำแข็ง 80 ปี
เบอร์แทรม ดีน พ่อของมิลวินา ดีน เกิดและเติบโตที่บรันส์คอมบ์ เขาย้ายไปลอนดอนในวัยผู้ใหญ่ โดยแต่งงานกับแม่ของมิลวินา ทั้งคู่ถือครองและดำเนินกิจการสถานที่จำหน่ายสุราในลอนดอนเป็นเวลาหลายปี

**ขึ้นเรือ ไททานิก**

**เสียชีวิต**
ดีนเสียชีวิตจากโรคปอดอักเสบตอนเช้าวันที่ 31 พฤษภาคม ค.ศ. 2009 อายุ 97 ปีและ 7 สัปดาห์หลัง ไททานิก ออกเดินเรือ ที่ care home ใน Ashurst แฮมป์เชอร์ เธอได้รับการเผาศพ และโปรยขี้เถ้าในวันที่ 24 ตุลาคม ค.ศ. 2009 ที่ท่าปล่อยเรือในเซาแทมป์ตัน ซึ่งเป็นบริเวณที่ ไททานิก เริ่มต้นเดินเรือ ตั้งแต่เดือนตุลาคม ค.ศ. 2007 เป็นต้นมา ดีนกลายเป็นผู้รอดชีวิตไททานิกคนสุดท้าย หลังจากบาร์บารา เวสต์ เดนตันเสียชีวิตตอนอายุ 96 ปีที่ประเทศอังกฤษ

**อ้างอิง**

**แหล่งข้อมูลอื่น**
  Miss Elizabeth Gladys 'Millvina' Dean – Encyclopedia Titanica biography-  Millvina Dean – Daily Telegraph obituary-  Titanic Survivor gets Mayoral Tribute Southern Daily Echo, 7 May 2007
หมวดหมู่:นักทำแผนที่ชาวอังกฤษ
หมวดหมู่:นักทำแผนที่หญิง
หมวดหมู่:บุคคลที่เสียชีวิตจากโรคปอดอักเสบในประเทศอังกฤษ
หมวดหมู่:บุคคลจากอำเภออีสต์เดวอน
หมวดหมู่:บุคคลจากอำเภอนิวฟอเรสต์
หมวดหมู่:นักวิทยาศาสตร์จากเซาแทมป์ตัน
หมวดหมู่:ผู้รอดชีวิตอาร์เอ็มเอส ไททานิก
เลโก้ สปอตส์

เลโก้ สปอตส์ (Lego Sports; อักษรแบบเก๋คือ LEGO Minecraft) เป็นธีมของเลโก้ที่เปิดตัวใน ค.ศ. 2000 และยกเลิกการผลิตใน ค.ศ. 2007 ธีมดังกล่าวเน้นไปที่บรรดาเซตของเล่นกีฬาหลากหลายประเภท เช่น ฟุตบอล, บาสเก็ตบอล และฮอกกี้

**ภาพรวม**
ในช่วงปลายคริสต์ทศวรรษ 1990 และต้นคริสต์ทศวรรษ 2000 บริษัทเดอะเลโก้กรุปได้ตัดสินใจที่จะขยายกลุ่มผลิตภัณฑ์ด้วยเซตของเล่นที่มีธีมกีฬา ในช่วงแรกทางบริษัทมุ่งเน้นที่ฟุตบอล เนื่องจากบรรดาเซตฟุตบอลแบบโต๊ะและเกมฟุตบอลซับยูทีโอได้รับความนิยมในช่วงเวลาดังกล่าว เลโก้ สปอตส์ เปิดตัวใน ค.ศ. 2000 และยกเลิกการผลิตใน ค.ศ. 2007 อันเป็นผลมาจากสัญญาอนุญาตหลายฉบับกับองค์กรกีฬารายใหญ่ ผลิตภัณฑ์ดังกล่าวจึงมีโลโก้อย่างเป็นทางการขององค์กรเหล่านี้

**ซอกเกอร์ / ฟุตบอล (ค.ศ. 2000–2007)**
ผลิตภัณฑ์ฟุตบอลมีความแตกต่างจากเซตของเล่นเลโก้อื่น ๆ ตรงที่เน้นไปที่การดำเนินการฟุตบอลมากกว่าการก่อสร้าง จึงมีชิ้นส่วนน้อยกว่า และการสร้างแบรนด์ของเซตเหล่านี้ยังแตกต่างไปจากผลิตภัณฑ์เลโก้อื่น ๆ โดยใน ค.ศ. 2000 เซตของเล่นดังกล่าวได้รับการประกอบภาพด้วยภาพของนักฟุตบอลชาวฝรั่งเศสอย่างซีเนดีน ซีดาน ซึ่งปรากฏอยู่ในรูปแบบเลโก้ มินิฟิกเกอร์ ในเซต 3401 ส่วนชุดของเล่นบางชุด เช่น แชมเปียนชิปแชลเลนจ์ จะมีอุปกรณ์เตะที่ทำให้มินิฟิกเกอร์สามารถเตะลูกบอลได้ กระทั่งใน ค.ศ. 2001 ธีมนี้ได้เปิดตัวเซตทีมหญิงซึ่งมีผู้เล่นมินิฟิกเกอร์หญิงหกคน นับเป็นจำนวนมินิฟิกเกอร์หญิงที่มากที่สุดในเซตในขณะนั้น นอกจากนี้ ยังมีการออกชุดส่งเสริมการขายหลายเซตเพื่อให้ตรงกับการแข่งฟุตบอลโลก 2002 ครั้นตั้งแต่ ค.ศ. 2003 ถึง ค.ศ. 2005 ธีมเลโก้ สปอตส์ ได้เน้นไปที่บาสเกตบอลเอ็นบีเอและฮอกกีลีกเอ็นเอชแอล แต่ของเล่นฟุตบอลของเลโก้กลับมาปรากฏตัวอีกครั้งใน ค.ศ. 2006 พร้อมกับการเปิดตัวชุดเลโก้สามชุดที่เปิดตัวในช่วงเดียวกับการแข่งฟุตบอลโลก 2006 ที่ประเทศเยอรมนี

**อ้างอิง**

**แหล่งข้อมูลอื่น**
  Official Site date=2007-03-06
สปอตส์
ฮิคารุ โอชิโระ

ฮิคารุ โอชิโระ（日本語 :大城 光  4 กรกฎาคม 2538 - ）เป็นศิลปินบอยกรุ๊ปวง MAG!C☆PRINCE เป็นคนจังหวัดไอจิ ประเทศญี่ปุ่น ปัจจุบันอยู่ต้นสังกัด วาตานาเบะ เอ็นเตอเทนเมนท์ สาขาย่อยนาโกย่า
ฮิคารุ โอชิโระ เกิดวันอังคารที่ 4 กรกฎาคม 2538 จากจังหวัดไอจิ เคยเป็นไอดอลวง MAG!C☆PRINCE หลังจากช่วงที่พักงานวง ฮิคารุเน้นโฟกัสงานดนตรี งานพิธีกรเป็นหลัก ปัจจุบันมีคู่สมรสเป็นสาวนอกวงการบันเทิง 

**ประวัติคร่าวๆ**
 ฮิคารุ โอชิโระ มีส่วนสูง 174 ซม.- นักทำขนมปัง ระดับประกาศนียบัตรขั้นที่ 2 - งานอดิเรก: เยี่ยมร้านเบเกอรี่, แต่งเพลง, วาดรูป - ความสามารถพิเศษ : ทำขนมปัง , กินจุ - คุณพ่อเกิด เมื่อ  วันที่ 26 สิงหาคม พ.ศ.2513 - เมื่อวันที่ 15 พฤษภาคม พ.ศ. 2567 เขาได้แต่งงานกับผู้หญิงนอกวงการบันเทิง   

**ผลงาน**

**รายการโทรทัศน์**
 CBC “Hanasaka Times” (วันเสาร์) 9:25-11:30 ผู้สื่อข่าวประจำ - CBC “Sunday Dragons” (วันอาทิตย์) 12:54-13:24 ผู้สนับสนุนพิเศษ ทีมเบสบอล Dragons - เนโกะ โนะ ฮิไต โฮโด ไวด์ ( TV Kanagawa ) - รีพอร์เตอร์ทีมแมวแดง (2562-2566) และ แมวเหลือง (2567-) - Medias FM “Hikari Oshiro’s HOME☆RADIO” ทุกอาทิตย์ที่ 1 และ 3 (วันอาทิตย์) 19:00-20:00 - Tokai Radio “รอบรู้ภาษี คืออะไร?”  จัดร่วมกับ Naomi Sato (วันเสาร์) 25:30-26:00 

**ละครเวที**
 Paco ~ From Prince Gama vs. Crayfish Majin (22-24 กุมภาพันธ์ 2568, Menicon Theatre Aoi) - รับบทเป็น Takita 

**เชิงอรรถ**

**แหล่งที่มา**

**ช่องทางการติดตาม**
 オフィシャルサイト- 大城光- 大城光
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากจังหวัดไอจิ
ซิลวานัส วินด์รันเนอร์

ซิลวานัส วินด์รันเนอร์ (Sylvanas Windrunner) เป็นตัวละครสมมติที่ปรากฏในซีรีส์วิดีโอเกมวอร์คราฟต์ที่สร้างโดยบริษัทบลิซซาร์ดเอ็นเตอร์เทนเมนต์ เธอได้รับการเปิดตัวครั้งแรกในวอร์คราฟต์ III: เรนออฟเคออส และได้รับการออกแบบใหม่ครั้งใหญ่ในเวิลด์ออฟวอร์คราฟต์: แรธออฟเดอะลิชคิง ตามมาด้วยการออกแบบใหม่เล็กน้อยในเวิลด์ออฟวอร์คราฟต์: ลีเจียน ซึ่งครั้งหนึ่งซิลวานัสเคยเป็นนายพลเรนเจอร์เอลฟ์ชั้นสูงแห่งซิลเวอร์มูน เธอถูกอาร์ธัส เมเนธิล สังหารขณะที่เธอเป็นผู้นำกองกำลังต่อต้านการรุกรานของเขาซึ่งดูเหมือนว่าจะประสบความล้มเหลว โดยในสุดยอดยุทธการหนึ่งที่ทำให้เมืองหลวงซิลเวอร์มูนกลายเป็นซากปรักหักพัง เขาสามารถเอาชนะแม่ทัพเอลฟ์ได้ในที่สุด โดยฉีกวิญญาณของเธอออกและเปลี่ยนเธอให้กลายเป็นแบนชี ซึ่งตัวแทนใหม่ล่าสุดของลิชคิงรายนี้ได้รับพลังจากความเกลียดชังต่อสิ่งมีชีวิตและความปรารถนาอันนิรันดร์ที่จะปกครองเหนือประชาชนหน้าใหม่ของเธอ ส่วนในวอร์คราฟต์ III: โฟรเซนโธรน ซิลวานัสสามารถกลับมามีจิตใจและร่างกายที่เป็นอิสระอีกครั้ง และก่อตั้งฝ่ายฟอร์เซเคนซึ่งประกอบด้วยอันเดดในขณะที่แสดงตนเป็น "แบนชีควีน" และ "ดาร์กเลดี" โดยกองกำลังอันเดดใหม่ของเธอที่สาบานว่าจะแก้แค้นลิชคิง พวกมันจึงออกเดินทางเพื่อทำสงครามปะทะกับสเคิร์จ ตลอดเกือบทั้งภาคลีเจียนและหนึ่งในสามยุทธการแรกของภาคแบตเทิลฟอร์อาเซรอธ เธอดำรงตำแหน่งวอร์ชีฟของฮอร์ด และเป็นหนึ่งในผู้นำทางการเมืองที่ทรงอำนาจที่สุดในอาเซรอธหลังจากการตายของวอลจินในเหตุการณ์เปิดตัวของภาคลีเจียน เธอละทิ้งบทบาทในภาคเชนส์ออฟโดมิเนชัน ที่เป็นแพตช์ 9.1 อันมีผลทำให้ตำแหน่งวอร์ชีฟถูกปลดออกและถูกแทนที่ด้วยสภาฮอร์ด ในขณะที่ความเป็นผู้นำของฟอร์เซเคนจะถูกสืบทอดโดยสภาเดโซเลต
นอกจากนี้ ซิลวานัสยังปรากฏตัวในฐานะตัวละครที่ผู้เล่นควบคุมในเกมฮีโรส์ออฟเดอะสตอร์มซึ่งเป็นเกมแนวโมบาข้ามฝั่ง ตัวละครนี้ได้รับการให้เสียงโดยแพตตี แมตสัน ตั้งแต่เวิลด์ออฟวอร์คราฟต์แพตช์ 3.2 แต่ก่อนหน้านั้นเธอได้รับการให้เสียงโดยเพียรา คอปโปลา
ซิลวานัสกลายเป็นหนึ่งในตัวละครที่เป็นสัญลักษณ์และโดดเด่นที่สุดในตำนานวอร์คราฟต์ และได้รับการตอบรับเชิงบวกโดยทั่วไปจากผู้เล่นและนักข่าวก่อนเวิลด์ออฟวอร์คราฟต์: ลีเจียน ซึ่งหลังจากนั้น การพัฒนาตัวละครของเธอถูกติเตียนมากขึ้นเรื่อย ๆ โดยก่อนหน้านี้ เธอได้รับการยกย่องว่าเป็นผู้นำทางทหารที่มีความสามารถ และยังเป็นบุคคลที่น่าเห็นใจในเนื้อเรื่องของเกม ซึ่งซิลวานัสได้รับการจัดอันดับให้เป็นหนึ่งในตัวละครที่ได้รับความนิยมมากที่สุดในเกมดังกล่าว และเป็นหนึ่งในตัวละครที่สามารถจดจำได้มากที่สุดจากเกมที่วางจำหน่ายของบริษัทบลิซซาร์ดเอ็นเตอร์เทนเมนต์

**อ้างอิง**

**แหล่งข้อมูลอื่น**
 ซิลวานัส วินด์รันเนอร์
หมวดหมู่:แบนชี
หมวดหมู่:ตัวละครหญิงในวิดีโอเกม
หมวดหมู่:ตัวละครที่เป็นนักยิงธนู
หมวดหมู่:ตัวละครในบันเทิงคดีที่สามารถควบคุมความมืดหรือเงา
หมวดหมู่:ตัวละครที่เป็นเอลฟ์
หมวดหมู่:ตัวละครที่เป็นนายพลหญิง
หมวดหมู่:ตัวละครที่เป็นผู้ก่อการฆ่าล้างเผ่าพันธุ์
หมวดหมู่:ตัวละครที่เป็นลอร์ดและเลดี
หมวดหมู่:ตัวละครที่เป็นผู้สังหารหมู่
หมวดหมู่:ตัวละครที่เป็นผู้ปลุกชีพซากศพ
หมวดหมู่:ตัวละครที่เป็นนักปฏิวัติ
หมวดหมู่:ตัวละครที่เป็นทหารผ่านศึกสงคราม
หมวดหมู่:ตัวละครในวอร์คราฟต์
เฮลิโคเนีย ฟู้ด เฟสติวัล

เฮลิโคเนีย ฟู้ด เฟสติวัล (Heliconia Food Festival) เป็นเทศกาลอาหารในประเทศไทยในรูปแบบเรียลลิตีฟู้ดเฟส (Reality Food Fest) จัดขึ้นโดย บริษัท เฮลิโคเนีย เอช กรุ๊ป จำกัด เพื่อต่อยอดความสำเร็จจากรายการแข่งขันทำอาหารในเครือ และยกระดับเป็นผู้นำในการจัดอีเวนต์ด้านอาหาร โดยรวบรวมเชฟจากรายการแข่งขันทำอาหารในเครือ เช่น มาสเตอร์เชฟไทยแลนด์, เชฟกระทะเหล็ก ประเทศไทย, ท็อปเชฟไทยแลนด์, เฮลล์คิทเช่นไทยแลนด์ มาเปิดบูธทำอาหารที่เน้นความอร่อยและความคิดสร้างสรรค์ให้นักท่องเที่ยว แฟนคลับของรายการ หรือแฟนคลับของเชฟแต่ละคน เข้ามาร่วมรับประทานด้วยตนเอง โดยจัดครั้งละ 10 วัน และจัดขึ้นหลาย ๆ ครั้งต่อปี เพื่อให้เชฟบางคนในรายการที่ไม่มีหน้าร้านของตนมีประสบการณ์ในการขายอาหารมากขึ้น รวมถึงแบ่งการจัดงานแต่ละครั้งออกเป็นธีมต่าง ๆ โดยใช้เงินลงทุนในการจัดงานครั้งละมากกว่า 10,000,000 บาท
จุดเด่นของเฮลิโคเนีย ฟู้ด เฟสติวัล คือการนำความเป็นเรียลลิตีมารวมไว้ในเทศกาลอาหาร ผ่านการแข่งขันขายทำยอดขายอาหารของเชฟทุกคน โดยให้ทุกบูธกำหนดราคาอาหารของแต่ละบูธเอง และจะประกาศผลยอดขายของเชฟแต่ละคนในอันดับต้นและอันดับท้ายให้ผู้เข้าชมงานทราบทุก ๆ 30 นาที

**ภาพรวม**

**ดูเพิ่ม**
 เฮลิโคเนีย เอช กรุ๊ป

**อ้างอิง**
ฟู้ด เฟสติวัล
หมวดหมู่:เทศกาลอาหารและเครื่องดื่มในประเทศไทย
หมวดหมู่:รายการเพลงทางโทรทัศน์แบ่งตามประเทศ

หมวดหมู่สำหรับรายการเพลงทางโทรทัศน์แบ่งตามประเทศ
ประเทศ
เพลง
โทรทัศน์
ทะเลสาบเสฺวียนอู่

ทะเลสาบเสฺวียนอู่ (p=Xuánwǔ Hú) ตั้งอยู่ในเขตเสฺวียนอู่ ในภาคกลาง-ตะวันออกเฉียงเหนือของหนานจิง, เจียงซู ใกล้กับสถานีรถไฟหนานจิง และวัดจี้หมิง เกาะทั้งห้าในทะเลสาบถูกเชื่อมต่อกันด้วยสะพานโค้ง ภายในสวนสาธารณะมีวัด, เจดีย์, ศาลา, สวน, โรงน้ำชา, ร้านอาหาร, สถานบันเทิง, สวนสัตว์ขนาดเล็ก และแหล่งท่องเที่ยวอื่น ๆ โดยมีทางเข้าหลักคือประตูเสฺวียนอู่

**ประวัติ**
ทะเลสาบนี้ถูกสร้างขึ้นตามการระบุของนักธรณีวิทยา เมื่อแผ่นเปลือกโลกเคลื่อนที่และสร้างภูเขาหยานซาน ตำนานเล่าว่า จักรพรรดิอู๋ต้าตี้ (182–252) ได้มาตั้งถิ่นฐานในพื้นที่หนานจิง และพระองค์ได้สร้างทะเลสาบนี้ขึ้นและเติมน้ำเข้าไป ทะเลสาบนี้ถูกตั้งชื่อตามมังกรดำที่เชื่อว่าเป็นเทพเจ้าแห่งน้ำโดยลัทธิเต๋าของจีน ตามตำนานของราชวงศ์ใต้ (420-859) มังกรที่เห็นในทะเลสาบนี้มีลักษณะเหมือนเต่าและงูและถูกตั้งชื่อว่าเสฺวียนอู่ ซึ่งหมายถึงเต่าดำ
ในช่วงยุคหกราชวงศ์ (222–859) มีการสร้างสวนบนพื้นที่บะซอลต์ ซึ่งปัจจุบันถือเป็นหนึ่งในสถานที่ที่งดงามที่สุดในสวนสาธารณะ นอกจากนี้บริเวณนี้เคยถูกใช้สำหรับการล่าสัตว์และฝึกซ้อมของสมาชิกในครอบครัวจักรพรรดิอีกด้วย

**ลักษณะ**
ทางเข้าหลักของทะเลสาบเสฺวียนอู่คือประตูเสฺวียนอู่ ซึ่งเป็นส่วนหนึ่งของกำแพงเมืองหนานจิงที่ล้อมรอบสวนทางทิศใต้และทิศตะวันออก และวัดจีหมิงอยู่ในพื้นที่ทางตะวันตกเฉียงใต้ของสวน ทะเลสาบเสฺวียนอู่มีพื้นที่ hectare มีเส้นรอบวง mi ทะเลสาบเสฺวียนอู่มีพื้นที่ผิวน้ำ sqmi

**แกลลอรี่**
ไฟล์:Xuanwulake mount purple.jpg|ทะเลสาบเสฺวียนอู่กับภูเขาสีม่วงที่อยู่ไกลออกไป
ไฟล์:Xuanwulake city walls.jpg|ทะเลสาบเสฺวียนอู่กับเส้นขอบฟ้าและกำแพงเมืองหนานจิง
ไฟล์:Xuanwulake pool and citywall.jpg|สระน้ำและกำแพงเมืองหนานจิง

**อ้างอิง**

**แหล่งข้อมูลอื่น**
  Official site (Chinese)-  Xuanwu Lake Park map (Chinese)
หมวดหมู่:ภูมิศาสตร์ของหนานจิง
หมวดหมู่:สวนสาธารณะในหนานจิง
หมวดหมู่:ทะเลสาบในเจียงซู
หมวดหมู่:สถานที่จัดการแข่งขันกีฬาโอลิมปิกเยาวชนฤดูร้อน 2014
แม่แบบ:เหตุการณ์ปัจจุบัน/2567 สิงหาคม 5

ธุรกิจและเศรษฐกิจ- ดัชนีนิเกอิ 225 ของตลาดหลักทรัพย์โตเกียว ร่วงลงมากกว่า 12% เป็นการลดต่ำลงสองวันติดต่อกันมากที่สุดในประวัติศาสตร์ และเป็นการลดต่ำลงในวันเดียวมากที่สุดนับตั้งแต่วันจันทร์ทมิฬ ในเดือนตุลาคม พ.ศ. 2530  (เอพี)
การเมืองและการเลือกตั้ง
*ขบวนการปฎิรูปโค้วต้าบังกลาเทศ ค.ศ. 2024
**ขบวนการไม่ให้ความร่วมมือ
***เศข หาสินา นายกรัฐมนตรีบังกลาเทศ ลาออกและหลบหนีไปยังรัฐเบงกอลตะวันตก ประเทศอินเดีย  (สกายนิวส์)
***กลุ่มผู้ประท้วงบุกเข้าอาคารที่พำนักประจำตำแหน่งนายกรัฐมนตรีและรัฐสภาในกรุงธากา ประเทศบังกลาเทศ  (รอยเตอร์ส)  (ซีเอ็นบีซี)
***เวเกอร์-อุซ-ซามาน เสนาธิการกองทัพบังกลาเทศ ประกาศตั้งรัฐบาลเฉพาะกาลและให้คำมั่นว่าจะดำเนินการสอบสวนการปราบปรามผู้ชุมนุมของรัฐบาลเดิม  (ฟร็องส์แว็งต์-กัทร์)
}
หมวดหมู่:แซทเทลไลท์

หมวดหมู่:บริษัทอนิเมะ
หมวดหมู่:อนิเมะแบ่งตามสตูดิโอ
หมวดหมู่:สตูดิโอแอนิเมชันญี่ปุ่น
หมวดหมู่:สตูดิโอแอนิเมชันในโตเกียว
วัดแหลมมะขาม

วัดแหลมมะขาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแหลมงอบ อำเภอแหลมงอบ จังหวัดตราด ด้านหลังวัดเป็นที่ตั้งของศาสนสถานของชาวมุสลิม คือ โต๊ะวาลี
วัดแหลมมะขาม เดิมชื่อว่า วัดตะพงทอง เนื่องจากมีต้นตะพงทองใหญ่อยู่บริเวณวัด เปลี่ยนชื่อมาเป็น "วัดแหลมมะขาม" ในปี พ.ศ. 2365 มีพระอาจารย์เอี่ยม เป็นเจ้าอาวาสรูปแรก โดยประกาศตั้งวัดเมื่อปี พ.ศ. 2413 และได้รับพระราชทานวิสุงคามสีมาเมื่อ 25 กุมภาพันธ์ พ.ศ. 2453 และได้รับคัดเลือกเป็นวัดพัฒนาตัวอย่างในปี พ.ศ. 2515
พระบาทสมเด็จพระจุลจอมเกล้าเจ้าอยู่หัวเสด็จประพาสจังหวัดตราด โดยวันที่ 10 มีนาคม พ.ศ. 2443 เสด็จมาที่วัดแหลมมะขาม เพื่อนมัสการพระอธิการแดงเจ้าอาวาส ทรงถวายเกวียนแก่พระอธิการแดง เป็นเกวียนเทียมวัวทำด้วยไม้อย่างดี ปัจจุบันซากเกวียนยังคงอยู่ที่วัด เมื่อคราวมีการบูรณะอุโบสถวัดแหลมมะขาม พ.ศ. 2557 ท่านเจ้าอาวาสได้จ้างให้ช่างเขียนภาพผนังโบสถ์แสดงเรื่องราวเมื่อครั้งรัชกาลที่ 5 เสด็จประพาสน้ำตกธารมะยมและวัดแหลมมะขามเอาไว้ด้วย

**อ้างอิง**
แหลมมะขาม
หมวดหมู่:อำเภอแหลมงอบ
โคเฮ โฮริโกชิ

เป็นนักวาดมังงะชาวญี่ปุ่น ที่โด่งดังจากการสร้างผลงานมังงะเรื่อง สวนสัตว์หลุดโลก, บาเรจจ์ และมายฮีโร่ อคาเดเมีย ซึ่งตีพิมพ์ลงในโชเน็งจัมป์รายสัปดาห์ ของสำนักพิมพ์ชูเอชะ ซึ่งมายฮีโร่ อคาเดเมียทำยอดขายทะลุ 100 ล้านเล่มทั่วโลกภายในเดือนเมษายน 2024 ทำให้เป็นหนึ่งในซีรีส์มังงะที่ขายดีที่สุดตลอดกาล โฮริโกชิจบการศึกษาจากโรงเรียนมัธยมโทโฮ และมหาวิทยาลัยศิลปะนาโงยะ เป็นคนพื้นเพจากจังหวัดไอจิ เขาเคยเป็นผู้ช่วยของยาซูกิ ทานากะ ผู้เขียนมังงะเรื่อง ปริศนาบ้านเก่า เงามรณะ, Hitomi no Catoblepas, และ Kagijin
โฮริโกชิเปิดเผยว่ามังงะที่เขาชอบตอนเด็ก ๆ ได้แก่ ดราก้อนบอล, วันพีซ, และ นารูโตะ เขายังได้รับอิทธิพลจากศิลปินมังงะ ยูโกะ โอซาดะ (Toto!: The Wonderful Adventure) โฮริโกชิยังเป็นแฟนของการ์ตูนซูเปอร์ฮีโร่จากอเมริกา โดยเฉพาะ มาร์เวลคอมิกส์

**ผลงาน**

**รางวัลและการเสนอชื่อ**

**อ้างอิง**

**แหล่งข้อมูลอื่น**
 9484837- 101020
หมวดหมู่:บุคคลที่ยังมีชีวิตอยู่
หมวดหมู่:บทความที่มีข้อความภาษาญี่ปุ่น
หมวดหมู่:บุคคลที่เกิดในปี พ.ศ. 2529
หมวดหมู่:ศิลปินมังงะ
หมวดหมู่:นักวาดการ์ตูนญี่ปุ่น
หมวดหมู่:นักวาดการ์ตูนจากจังหวัดไอจิ
หมวดหมู่:มายฮีโร่ อคาเดเมีย
วัดน้ำเชี่ยว

วัดน้ำเชี่ยว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำเชี่ยว อำเภอแหลมงอบ จังหวัดตราด วัดเป็นที่ตั้งของสำนักปฏิบัติธรรมประจำจังหวัดตราด แห่งที่ 13 เจ้าอาวาส คือ พระครูโสภณสุตวัฒน์ สุขเอสโก
วัดน้ำเชี่ยว เดิมชื่อ วัดอินทราราม ประกาศจัดตั้งเมื่อ พ.ศ. 2310 และได้รับพระราชทานวิสุงคามสีมาเมื่อวันที่ 27 พฤษภาคม พ.ศ. 2526 วัดน้ำเชี่ยวได้รับเลือกจากสำนักงานพระพุทธศาสนาแห่งชาติ ให้เป็นวัดพัฒนาตัวอย่าง ประจำปี พ.ศ. 2548 
พระบาทสมเด็จพระจุลจอมเกล้าเจ้าอยู่หัว เคยเสด็จมาประทับที่วัดน้ำเชี่ยวใน ร.ศ. 130 ภายในวัดมีพระบรมสารีริกธาตุ และพระประจำวันเกิดปางต่าง ๆ
อาคารเสนาสนะ ประกอบด้วย อุโบสถ กว้าง 8 เมตร ยาว 24 เมตร เป็นอาคารคอนกรีตเสริมเหล็ก สร้างเมื่อ พ.ศ. 2526 ศาลาการเปรียญ กว้าง 14 เมตร ยาว 42 เมตร เป็นอาคารคอนกรีตเสริมเหล็ก สร้างเมื่อ พ.ศ. 2511 กุฏิสงฆ์ จำนวน 4 หลัง เป็นอาคารไม้ 1 หลัง อาคารครึ่งตึกครึ่งไม้ 3 หลัง และอาคารตึก 1 หลัง ปูชนียวัตถุมีพระพุทธรูปศิลปะรัตนโกสินทร์ 3 องค์

**อ้างอิง**
น้ำเชี่ยว
หมวดหมู่:อำเภอแหลมงอบ
วัดอ่าวใหญ่

วัดอ่าวใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอ่าวใหญ่ อำเภอเมืองตราด จังหวัดตราด มีเนื้อที่ 25 ไร่ 3 งาน 50 ตารางวา 
วัดอ่าวใหญ่ตั้งวัดเมื่อ พ.ศ. 2374 ได้รับพระราชทานวิสุงคามสีมาเมื่อ พ.ศ. 2462 แต่เดิมก่อนที่จะสร้างเป็นวัดอ่าวใหญ่ ไม่มีสถานที่ประกอบกิจกรรมทางศาสนา จึงได้ทำการจัดตั้งเป็นสำนักสงฆ์ขึ้นมาในพื้นที่หมู่บ้านแหลมตะเคียน หมู่ที่ 1 ตำบลอ่าวใหญ่ ในเวลาต่อมาชาวบ้านเห็นว่ามีพื้นที่ที่เหมาะสมมากกว่าในการสร้างเป็นสำนักสงฆ์ เนื่องจากมีเส้นทางการคมนาคมที่สะดวก และมีน้ำใช้สอยอย่างพอเพียง จึงช่วยกันย้ายสำนักสงฆ์จากที่เดิม ซึ่งระยะห่างจากวัดอ่าวใหญ่ในปัจจุบันประมาณ 400 เมตร พ.ศ. 2413 ได้ทำการย้ายวัดอีกครั้ง โดยย้ายมาตั้งอยู่บริเวณพื้นที่ในปัจจุบัน 
อาคารเสนาสนะประกอบด้วย อุโบสถมีพิธีผูกพัทธสีมา วันที่ 12 กุมภาพันธ์ พ.ศ. 2535 ลักษณะรูปทรงเป็นอาคารคอนกรีตเสริมเหล็ก ภายในอุโบสถวัดอ่าวใหญ่มีพระประธาน คือ พระพุทธชินราช และศาลาการเปรียญ สร้างเมื่อ พ.ศ. 2514  

**รายนามเจ้าอาวาส**
 หลวงตาอิน- หลวงตาช้าง- หลวงตาเพิ้ม- หลวงตาเต้ย- พระอธิการจีน- พระอธิการอ้อย- พระอธิการอ่วม- พระครูพุทธิคุณคชทีป- พระครูพิพัฒน์อโนมคุณ

**อ้างอิง**
อ่าวใหญ่
ไฮโซขี้ลืมกับยัยขี้จำ

ไฮโซขี้ลืมกับยัยขี้จำ (리치맨) เป็นละครโทรทัศน์เกาหลีใต้ปี 2018 นำแสดงโดยคิม จ็อน-มย็อน (ซูโฮ จากวงเอ็กโซ), ฮา ย็อน-ซู, โอ ชาง-ซ็อก และคิม เย-ว็อน รีเมคมาจากซีรีส์ญี่ปุ่นเรื่องเก๊กนัก รักซะให้เข็ด (2012) ออกอากาศตอนแรกทางช่องเอ็มบีเอ็น และดราแม็กซ์ เมื่อวันที่ 9 พฤษภาคม 2018 โดยออกอากาศทุกวันพุธและพฤหัสบดี เวลา 23:00 น. (เวลามาตรฐานเกาหลี)

**เรื่องย่อ**
ไฮโซขี้ลืมกับยัยขี้จำ บอกเล่าเรื่องราวของ อี ยู-ชาน (คิม จ็อน-มย็อน) โปรแกรมเมอร์หนุ่มอัจฉริยะและซีอีโอของบริษัทไอที เน็กซ์อิน ที่ไม่สามารถจดจำใบหน้าของ คิม พุน-ฮง รักแรกของเขาได้เนื่องจากความผิดปกติจากภาวะไม่รู้ใบหน้า และคิม โบ-รา (ฮา ย็อน-ซู) นักศึกษาสาวมหาวิทยาลัยที่มีความจำเสมือนซูเปอร์คอมพิวเตอร์ แอลฟาโกะ และกำลังมองหางานทำ ในการสัมภาษณ์งานที่เน็กซ์อิน ซึ่งมีผู้สมัครงานจำนวนมาก ยู-ชานดูถูกเหยียดหยามผู้สมัครงานหลายคน โดยเฉพาะโบ-รา แม้เธอจะแสดงให้เห็นถึงความจำอันน่าทึ่งของเธอแล้วก็ตาม แทนที่จะถอยเหมือนผู้สมัครคนอื่น ๆ เธอเลือกที่จะยืนหยัดและเผชิญหน้ากับเขาอย่างตรงไปตรงมา ก่อนจะไล่โบ-ราออกไป หลังจากล้อเลียนเธอว่าเป็น 'ราชินีแห่งการท่องจำ' เขาได้ยินเธอพูดชื่อจริงของเธอว่า 'คิม พุน-ฮง' เรื่องนี้ทำให้ยู-ชานรู้สึกไม่สบายใจ ไม่กี่วันต่อมา คณะผู้บริหารของเน็กซ์อิน ตัดสินใจว่าจำเป็นต้องจ้างคนที่มีความจำเหมือนกับภาพถ่าย พวกเขาพยายามค้นหาใบสมัครงานของคิม พุน-ฮง แต่ในตอนแรกไม่พบ ต่อมา มิน แท-จู (โอ ชัง-ซ็อก) เพื่อนและผู้ร่วมก่อตั้งบริษัทกับยู-ชาน จำภาพถ่ายของโบ-ราได้ ทำให้โบ-ราได้รับข้อเสนองานชั่วคราว

**นักแสดง**

**นักแสดงหลัก**
 คิม จ็อง-มย็อน แสดงเป็น อี ยู-ชาน
 โปรแกรมเมอร์อัจฉริยะและซีอีโอของบริษัทเกม "เน็กซ์อิน" เขามีความผิดปกตจากภาวะไม่รู้ใบหน้า ทำให้ไม่สามารถจำใบหน้าของคนที่เขารักได้- ฮา ย็อน-ซู แสดงเป็น คิม โบ-รา
 บัณฑิตจบใหม่ที่ยังว่างงาน แต่มีความฝันอยากทำงานที่บริษัท "เน็กซ์อิน" เธอมีความคิดในแง่บวกและมีความจำเป็นเลิศ

**อ้างอิง**
หมวดหมู่:ละครโทรทัศน์เกาหลีใต้ในปี พ.ศ. 2561
หมวดหมู่:ละครโทรทัศน์แนวสุขนาฏกรรมจินตนิยมเกาหลีใต้
หมวดหมู่:ละครโทรทัศน์ภาษาเกาหลี
ชูยู

ชูยู (w=Ch'ü Yu, 1341-1427) ชื่อรอง ซงจี (宗吉) และตั้งชื่อเล่นให้ตนเองว่า ซุนจ้าย (存齋) เป็นนักเขียนนวนิยายชาวจีนที่อาศัยอยู่ในราชวงศ์หมิง และผลงานของเขาได้สร้างแรงบันดาลใจให้กับงานแนวแฟนตาซีประเภทใหม่ที่มีนัยทางการเมืองของราชวงศ์ชิง
เกิดที่เมืองเฉียนถัง (錢塘, ปัจจุบันคือเมืองหางโจวชูยูเป็นที่รู้จักในฐานะกวีวัยรุ่น เขาเริ่มต้นทำงานเป็นครูในเมืองหลินอัน (臨安) และต่อมาได้รับการเลื่อนตำแหน่งเป็นหัวหน้าเลขานุการ ของอาณาจักรโจว (周) แต่ในช่วงที่อาชีพการงานของเขารุ่งเรืองที่สุด เขาถูกพัวพันในข้อพิพาทระหว่างจักรพรรดิหงอู่กับจูซู่และถูกจำคุกในปี 1408
หลังจากได้รับการปล่อยตัวในปี 1425 เขาทำงานเป็นครูสอนพิเศษในราชสำนักของขุนนางอิงกั๋ว กง (英國公) เขาได้รับตำแหน่งกลับคืนเป็นข้าราชการ แต่ไม่นานเขาก็ลาออก และไม่เคยกลับเข้าสู่โลกของการเมืองอีกเลย ผลงานของเขาแม้จะให้ความบันเทิง แต่ก็มีนัยแฝงที่แสดงถึงความกังวลและความไม่พอใจที่เขามีต่อตระกูลจูและการเมืองของราชวงศ์หมิง

**ผลงาน**
 Records by the Trimmed Lamp (剪燈錄, Jiandeng Lu) : 40 เล่ม- New Stories to Trim the Lamp By (剪燈新話, Jiandeng Xinhua) : 4 เล่ม

**อ้างอิง**
หมวดหมู่:บุคคลที่เกิดในปี พ.ศ. 1884
หมวดหมู่:บุคคลที่เสียชีวิตในปี พ.ศ. 1970
หมวดหมู่:นักเขียนจากหางโจว
หมวดหมู่:บุคคลในยุคราชวงศ์หยวน
หมวดหมู่:บุคคลในยุคราชวงศ์หมิง
หมวดหมู่:นักเขียนนวนิยายชายชาวจีน
หมวดหมู่:นักประพันธ์นวนิยายในศตวรรษที่ 15
หมวดหมู่:นักเขียนชาวจีนในศตวรรษที่ 15
ค่ายผู้ลี้ภัยอัชชาฏี

อัชชาฏี (مخيم الشاطئ) มีอีกชื่อว่า ชาฏี หรือ บีชแคมป์ (Beach camp) เป็นค่ายผู้ลี้ภัยปาเลสไตน์ในนครกาซา เขตผู้ว่าการกาซา ฉนวนกาซาตอนเหนือริมทะเลเมดิเตอร์เรเนียน
อัชชาฏีได้รับการสถาปนาใน ค.ศ. 1948 เมื่อชาวปาเลสไตน์ประมาณ 23,000 คนหนีหรือถูกขับไล่จากนครจาฟฟา, โลด และเบียร์ชีบา กับหมู่บ้านโดยรอบในช่วงสงครามอาหรับ-อิสราเอล ค.ศ. 1948 พื้นที่ทั้งหมดของค่ายนี้อยู่ที่ 520 ดูนัม 
สำนักงานสถิติกลางแห่งปาเลสไตน์รายงานว่า อัชชาฏีมีประชากรใน ค.ศ. 2017 ที่ 40,734 คน เมื่อเดือนกรกฎาคม ค.ศ. 2023 สำนักงานบรรเทาทุกข์และจัดหางานของสหประชาชาติ (UNRWA) รายงานผู้ลี้ภัยที่ 90,173 คน ค่ายนี้เป็นค่ายผู้ลี้ภัยในดินแดนปาเลสไตน์ที่ใหญ่เป็นอันดับ 3
ปัจจุบันค่ายนี้อยู่ภายใต้การควบคุมของกองกำลังป้องกันอิสราเอล

**ประวัติ**
อัชชาฏีได้รับการสถาปนาใน ค.ศ. 1948 เมื่อชาวปาเลสไตน์ประมาณ 23,000 คนที่หนีหรือถูกขับไล่โดยทหารอาสาไซออนิสต์จากนครจาฟฟา, โลด และเบียร์ชีบา กับหมู่บ้านโดยรอบในช่วงสงครามอาหรับ-อิสราเอล ค.ศ. 1948 ใน ค.ศ. 1971 ทางการอิสราเอลทำลายที่พักพิงกว่า 2,000 แห่งเพื่อขยายถนน ด้วยเหตุผลด้านความปลอดภัย ผู้ลี้ภัยประมาณ 8,000 คนถูกบังคับให้ออกจากค่ายไปยังโครงการบ้านจัดสรรที่ชัยค์ริฎวานในนครกาซา
ใน ค.ศ. 2023 อัชชาฏีถูกโจมตีทางอากาศหลายครั้งในช่วงสงครามอิสราเอล–ฮะมาส จากนั้นในวันที่ 10 พฤศจิกายน เมื่ออิสรเาอลเข้ารุกรานฉนวนกาซา กองกำลังป้องกันอิสราเอลกล่าวว่าพวกเขาสังหารฝ่ายฮะมาสในพื้นที่อัชชาฏีประมาณ 150 คน ต่อมาเดือนพฤศจิกายนปีเดียวกัน กองกำลังป้องกันอิสราเอลเข้ายึดครองพื้นที่นี้ทั้งหมด

**อ้างอิง**

**แหล่งข้อมูลอื่น**
  Beach, articles from UNWRA
แม่แบบ:Script/styles latin.css

.script-latin {
	font-family: 'Palemonas MUFI', 'EB Garamond', 'EB Garamond 12', 'Garamond Libre', 'Cormorant Garamond', Cormorant, Cardo, 'ETBookOT', 'ETBembo', 'Junicode New', 'Junicode', 'Andron Freefont LAT', 'PFEFFER MEDIÆVAL', 'Open Baskerville', 'Adobe Garamond Pro', 'Adobe Caslon Pro', 'Baskerville Ten', 'Garamond', serif;
}
ซารีไนอา

ซารีไนอา (ซากา: *Zarinayā;  Zarinaiā; ) หรือ ซารีนา เป็นราชินีแห่งหนึ่งในชนเผ่าซากา2000 หรือดาฮาเอp=132 ในศตวรรษที่ 7 ก่อน ค.ศ. ซึ่งกล่าวถึงโดยดิโอโดรุส ซิกูลุส นักเขียนชาวกรีก

**พระนาม**
พระนาม  เป็นรูปภาษาละตินจากพระนามในภาษากรีกว่า Zarinaiā () ซึ่งเป็นรูปแผลงเป็นกรีกจากพระนามภาษาซากาว่า *Zarinayā หมายถึง "ผู้เป็นทอง" *Zarinayā เป็นพระนามแบบตัดคำจากศัพท์อิหร่านเก่าว่า *zari- หมายถึง "ทอง" กับคำปัจจัย *-aya-

**ความเป็นประวัติศาสตร์**
Rüdiger Schmitt นักอิหร่านวิทยารายงานว่า ซารีไนอาเป็นบุคคลในตำนาน2000 ส่วน Adrienne Mayor นักประวัติศาสตร์ เสนอแนะว่า พระนามเป็นบุคคลทางประวัติศาสตร์2014

**อ้างอิง**

**ข้อมูล**
 cite book|chapter=Media |last=Diakonoff |first=I. M. |year=1985 |author-link=Igor M. Diakonoff |title=The Cambridge History of Iran |editor-last=Gershevitch |editor-first=Ilya |editor-link=Ilya Gershevitch |publisher=Cambridge University Press |location=Cambridge |volume=2 |pages=36–148 |isbn=978-0-521-20091-2 - cite book |last=Mayor |first=Adrienne |author-link=Adrienne Mayor |date=2014 |title=The Amazons: Lives and Legends of Warrior Women across the Ancient World |url=https://archive.org/details/amazonsliveslege0000mayo|location=Princeton, United States |publisher=Princeton University Press |pages= 379–381 |isbn=978-0-691-14720-8 - quote=
ครูแชวอ

ครูแชวอ (Крушево, Mk-Krushevo.ogg; Crushuva) เป็นเมืองทางตะวันตกของประเทศมาซิโดเนียเหนือ ชื่อในภาษามาซิโดเนียหมายถึง 'สถานที่แห่งต้นแพร์' ถือเป็นเมืองที่สูงที่สุดของประเทศและหนึ่งในเมืองที่สูงที่สุดในบอลข่าน โดยตั้งอยู่ในความสูงเหนือระดับน้ำทะเล 1,350 เมตร (4,429 ฟุต) เมืองนี้เป็นเมืองหลักของเทศบาลครูแชวอ

**อ้างอิง**

**แหล่งข้อมูลอื่น**
Kruševo
*Kruševo
เครซี

เครซี เป็นอีพีที่สี่ของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิกเมื่อวันที่ 30 สิงหาคม ค.ศ. 2024 และมีห้าเพลงรวมทั้งซิงเกิลที่มีชื่อเดียวกัน อีพีมีดนตรีหลายสไตล์ รวมถึง อีดีเอ็ม เฮาส์ ร็อก และ ฮิปฮอป

**การโปรโมต**
ก่อนที่จะปล่อยอีพี เลเซราฟิมได้โพสต์วิดีโอแดนซ์ชาเลนจ์บนโซเชียลมีเดียของพวกเธอเมื่อวันที่ 23 สิงหาคม โดยนำเสนอท่าเต้นโว้กสำหรับเพลงไตเติล และเพื่อเป็นการเฉลิมฉลองการเปิดตัวอีพี ซอร์ซมิวสิกได้จัดงานปาร์ตีเปิดตัวอัลบั้มในโซลเมื่อวันที่ 29 และ 30 สิงหาคม โดยมีนิทรรศการภาพถ่ายและการฟังพร้อมคำบรรยายจากสมาชิก ในขณะที่เกฟเฟนเรเคิดส์จัดงานปาร์ตีเปิดตัวในลอสแองเจลิสเมื่อวันที่ 30 สิงหาคม

**รายชื่อเพลง**

**ชาร์ต**

**ชาร์ตประจำสัปดาห์**

**ชาร์ตประจำเดือน**

**ชาร์ตสิ้นปี**

**การรับรอง**

**ประวัติการวางจำหน่าย**

**อ้างอิง**
หมวดหมู่:อัลบั้มเพลงของเลเซราฟิม
หมวดหมู่:อีพีในปี พ.ศ. 2567
หมวดหมู่:อีพีภาษาเกาหลี
กีฬาฟุตบอลในโอลิมปิกฤดูร้อน 2024 – ทีมชาย รอบชิงชนะเลิศ

การแข่งขัน ฟุตบอลโอลิมปิกฤดูร้อน 2024 นัดชิงเหรียญทอง จะเป็นฟุตบอลนัดหนึ่งที่จะตัดสินเหรียญทองผู้ชนะของ ฟุตบอลทีมชาย ที่ โอลิมปิกฤดูร้อน 2024. แมตช์นี้จะเป็นนัดชิงชนะเลิศครั้งที่ 26 ของทัวร์นาเมนต์ฟุตบอลชายในโอลิมปิก, เป็นการแข่งขันทุกๆ 4 ปีระหว่างทีมชาติชายที่มีอายุต่ำกว่า 23 ปีของสมาคมสมาชิกของ ฟีฟ่า เพื่อตัดสินหาแชมป์โอลิมปิก. แมตช์นี้จะจัดขึ้นที่ ปาร์กเดแพร็งส์ ในกรุง ปารีส, ประเทศฝรั่งเศส, ในวันที่ 9 สิงหาคม ค.ศ. 2024. นี่เป็นรอบชิงชนะเลิศฟุตบอลชายโอลิมปิกครั้งแรกที่จัดขึ้นก่อน ทีมหญิง รอบชิงชนะเลิศ.

**เส้นทางสู่นัดชิงชนะเลิศ**

**แมตช์**

**รายละเอียด**

**หมายเหตุ**

**อ้างอิง**
หมวดหมู่:กีฬาฟุตบอลในโอลิมปิกฤดูร้อน 2024 – ทีมชาย
2024
คาโอรุ วาดะ

เป็นนักประพันธ์และผู้เรียบเรียงดนตรีชาวญี่ปุ่นเขาได้ประพันธ์ดนตรีประกอบสำหรับซีรีส์อนิเมะหลายเรื่อง รวมถึง อินุยาฉะ เทพอสูรจิ้งจอกเงิน, ดี.เกรย์แมน, เซนต์เซย์ย่า ภาค The Lost Canvas จ้าวนรกฮาเดส, ซามูไรเซเว่น และล่าสุดคือ เทสล่าโน้ต
นอกจากนี้ เขายังเป็นที่รู้จักในวงกว้างมากขึ้นในกลุ่มผู้เล่นเกมทั่วโลก จากการเรียบเรียงเพลงประกอบเกมดังอย่างคิงดอมฮาตส์ และคิงดอมฮาตส์ II ให้เป็นเวอร์ชั่นสำหรับวงออร์เคสตราและเปียโน
วาดะพร้อมกับนักดนตรีคนอื่น ๆ ศึกษาที่วิทยาลัยดนตรีโตเกียว โดยมีอาจารย์ผู้ทรงคุณวุฒิอย่างอากิระ อิฟุกูเบะ และเซอิ อิเคโนะ เป็นผู้ถ่ายทอดวิชาความรู้ เขาแต่งงานกับอากิโกะ นาคากาวะ นักพากย์หญิงจากเรื่องอินุยาฉะ เทพอสูรจิ้งจอกเงิน ซึ่งพากย์เสียงโซตะ ฮิงูราชิในอนิเมะเรื่องนั้น

**ผลงาน**

**อนิเมะ**

**วีดีโอเกมส์**

**อ้างอิง**

**แหล่งข้อมูลอื่น**
  Discography at VGMdb- 0905264- 275-  Kaoru Wada search results at Media Arts Database ja-  Kaoru Wada at Oricon- name=Kaoru Wada-  Interview at RocketBaby
หมวดหมู่ฉบับร่าง
แม่แบบ:AnimeCons name/doc

displays an external link to an AnimeCons.com page listing a person's convention appearances. It is intended for use in the external links section of an article.

**การใช้งาน**
 Unnamed parameters
 
 
 
 Output

 URLs
  https://animecons.com/guests/bio/58/
  https://animecons.com/guests/bio/58/greg-ayres

**Named parameters**
 Usage in article Jennifer Hale
 
 
 Output

 URLs
  https://animecons.com/guests/bio/3644/
  https://animecons.com/guests/bio/3644/jennifer-hale

**ID in Wikidata**
 Usage in article Brian Dobson (actor)
 
 
 Output-  Edit this at Wikidata
 URLs
  https://animecons.com/guests/bio/197/
  https://animecons.com/guests/bio/197/brian-dobson

**No ID in template or Wikidata**
 Usage
 
 Output


**TemplateData**
{
	"description": "This template displays an external link to an AnimeCons.com page listing a person's convention appearances. It is intended for use in the external links section of an article.",
	"params": {
		"id": {
			"label": "ID",
			"aliases":  "1" ,
			"description": "The \"id\" parameter (or unnamed parameter \"1\") should contain the ID number used in the URL. Example: 58 is the ID number in https://animecons.com/guests/bio/58/greg-ayres. This parameter is optional if Wikidata property P3790 exists, but required if not.",
			"type": "number",
			"required": false,
			"default": "Wikidata property P3790"
		},
		"name": {
			"label": "Name",
			"aliases":  "2" ,
			"description": "The \"name\" parameter (or unnamed parameter \"2\") may be used to specify the link text, which should be the name of the athlete. This parameter is optional; it defaults to the Wikipedia article name, without any disambiguation such as \"(actor)\".",
			"type": "string",
			"required": false,
			"default": ""
		}
	},
	"paramOrder": 
		"id",
		"name"
	
}
เพลงรักผาปืนแตก

เพลงรักผาปืนแตก เป็นละครโทรทัศน์ไทยแนวแอ็คชั่น ดราม่า และเพลงลูกทุ่ง ผลิตในรูปแบบละครแนวตะวันตก ออกอากาศทางช่อง 7 เอชดี ระหว่างวันที่ 4 กรกฎาคม ถึง 24 สิงหาคม พ.ศ. 2557 ทุกวันศุกร์ เสาร์ และอาทิตย์ เวลา 20:20 น. (เวลามาตรฐานไทย) มีจำนวนทั้งสิ้น 23 ตอน
ต่อมาในช่วงกลางปี 2563 ทางช่อง 7 เอชดีได้นำละครเรื่อง เพลงรักผาปืนแตก กลับมารีรันอีกครั้งหนึ่ง ซึ่งในขณะนั้นอยู่ในช่วงการเลือกตั้งซ่อมสมาชิกสภาผู้แทนราษฎรจังหวัดสมุทรปราการ เขต 5 พอดี จึงได้มีผู้ร้องเรียนไปยังคณะกรรมการการเลือกตั้งให้แจ้งไปทางช่อง 7 เอชดีเพื่อให้ระงับการออกอากาศเนื่องจากหนึ่งในนักแสดงคือกรุงศรีวิไล สุทินเผือก ซึ่งรับบท หลวงพ่อสิน เป็นหนึ่งในผู้สมัครรับเลือกตั้ง รวมถึงตรวจสอบช่อง 7 เอชดี และกรุง ศรีวิไล ว่ากระทำผิดกฎหมายประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ก่อนที่ในเวลาต่อมาทาง กกต. จะตีตกคำร้องดังกล่าว

**เนื้อเรื่อง**
บ้านผาปืนแตกในช่วงปี 2512–2520 เรื่องราวเริ่มต้นเมื่อ เชน พนัญเชิง (ศรัณย์ ศิริลักษณ์) หนุ่มอารมณ์ร้อนซึ่งไปรับราชการเป็นตำรวจตระเวนชายแดนเดินทางกลับบ้านเกิด ที่บ้านผาปืนแตกและพบว่า เนื้อทอง (อธิชนัน ศรีเสวก) คนรักของเขาต้องแต่งงานกับ ชาติ ตะลุมพุก (ณัฐวัฒน์ เปล่งศิริวัธน์) ศัตรูตัวฉกาจ เขาจึงวางแผนจะพาเนื้อทองหนี แต่สุดท้ายกลับจับตัว วัลภา (แซมมี่ เคาวเวลล์) มาแทน ทำให้เกิดเรื่องราววุ่นวายตามมา

**นักแสดง**

**อ้างอิง**
หมวดหมู่:ละครโทรทัศน์ไทยในปี พ.ศ. 2557
หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์โดยพอดีคำ
หมวดหมู่:ละครโทรทัศน์ที่กำกับโดย สยาม น่วมเศรษฐี
หมวดหมู่:ละครโทรทัศน์ช่อง 7 เอชดี
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์แนวย้อนยุคไทย
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์แนวเพลงไทย
หมวดหมู่:ละครโทรทัศน์แนวรักชีวิตไทย
รัวร์

รัวร์ (ʊər ROOR; Ruhrgebiet De-Ruhrgebiet.ogg, also Ruhrpott audio=DE-Ruhrpott.ogg) ยังเรียกอีกอย่างว่า เขตรัวร์ บางครั้งเรียกว่า อำเภอรัวร์ หรือ หุบเขารัวร์ เป็นเขตเมืองแบบพหุศูนย์กลางในรัฐนอร์ทไรน์-เว็สท์ฟาเลิน ประเทศเยอรมนี ด้วยความหนาแน่นของประชากรประมาณ 2,800 คน/ตารางกิโลเมตร และประชากรมากกว่า 5 ล้านคน(ค.ศ. 2017) เป็นเขตเมืองที่ใหญ่ที่สุดในเยอรมนีและเป็นเขตเมืองที่สามของสหภาพยุโรป ประกอบไปด้วยเมืองใหญ่หลายเมืองที่มีแม่น้ำรัวร์อยู่ทางตอนใต้ แม่น้ำไรน์อยู่ทางตะวันตก และแม่น้ำลิพ์เพออยู่ทางตอนเหนือ ส่วนทางตะวันตกเฉียงใต้ มีอาณาเขตติดกับดินแดนแบร์กิสเชส ถือว่าเป็นส่วนหนึ่งของเขตมหานครแม่น้ำไรน์-รัวร์ที่มีประชากรมากกว่า 10 ล้านคน ซึ่งเป็นเมืองที่ใหญ่ที่สุดเป็นอันดับสามในยุโรปตะวันตก รองลงจากลอนดอนและปารีส
เมืองต่าง ๆ ในรูห์ จากตะวันตกไปตะวันออก ได้แก่ ดืสบวร์ค โอเบอร์เฮาเซิน บอตทรอป มืลไฮม์อันแดร์รัวร์ เอ็สเซิน เก็ลเซินเคียร์เชิน โบคุม แฮร์เนอ ฮาเกิน ดอร์ทมุนท์ ฮัมม์ และอำเภอเวเซิล เรคลิงเฮาเซิน อุนนา และเอเนเป-รูห์-ไครส์ เมืองที่มีประชากรมากที่สุดคือ  ดอร์ทมุนท์ (มีประชากรประมาณ 612,065 คน) เอ็สเซิน (ประมาณ 583,000 คน) และดืสบวร์ค (ประมาณ 497,000 คน)

**อ้างอิง**
หมวดหมู่:เมืองในรัฐนอร์ทไรน์-เว็สท์ฟาเลิน
อ็องตอนี อามีราตี

อ็องตอนี อามีราตี (Anthony Ammirati; เกิดวันที่ 16 กรกฎาคม ค.ศ. 2003) เป็นนักกรีฑาชาวฝรั่งเศสที่เชี่ยวชาญในด้านกระโดดค้ำถ่อ เขาได้รับเหรียญทองในการแข่งขันกรีฑาชิงแชมป์โลก รุ่นอายุไม่เกิน 20 ปี เมื่อปี 2022

**อาชีพ**
ในเดือนมิถุนายน ค.ศ. 2021 เขาสร้างสถิติใหมในประเทศด้วยการกระโดดค้ำถ่อสูง 5.72 เมตรในการแข่งขันสำหรับผู้มีอายุไม่เกิน 20 ปีที่ซาล็อง-เดอ-พรอว็องส์ เดือนถัดมา เขาได้รับเหรียญทองในการแข่งขันยุโรปอายุไม่เกิน 20 ปีที่ทาลลินน์ด้วยการกระโดสูงถึง 5.64 เมตร
อามีราตีเข้ารอบในโอลิมปิกฤดูร้อน 2024 อย่างไรก็ตาม เขาไม่สามารถเข้าสู่รอบชิงชนะเลิศจากการกระโดดค้ำถ่อขาลงที่ไม่ประสบความสำเร็จ

**สถิติ**

**อ้างอิง**
หมวดหมู่:นักกระโดดค้ำถ่อชายชาวฝรั่งเศส
งอก๋ง

งอก๋ง (มีบทบาทในช่วงปี ค.ศ. 226-257)  มีชื่อในภาษาจีนกลางว่า อู๋ กาง (p=Wú Gāng) เป็นขุนนางของรัฐวุยก๊กในยุคสามก๊กของจีน มีตำแหน่งเป็นหัวหน้าเสมียน (長史 จ๋างฉื่อ) ของจูกัดเอี๋ยนขุนพลของรัฐวุยก๊ก เป็นผู้สืบเชื้อสายรุ่นที่ 16 ของอู๋ รุ่ย (吳芮) ขุนพลในยุคราชวงศ์ฮั่นตะวันตก

**ประวัติ**
ชื่อชัวซิน-ยฺหวี่ (世說新語) บันทึกว่าในปี ค.ศ. 226 มีชาวง่อก๊กกลุ่มหนึ่งขุดสุสานของอู๋ รุ่ย (吳芮) ผู้เป็นอ๋องแห่งเตียงสา (長沙王 ฉางชาหวาง) เพื่อจะนำอิฐและกระเบื้องไปใช้สร้างศาลให้ซุนเกี๋ยนในอำเภอหลินเซียง (臨湘) ศพของอู๋ รุ่ยยังคงสภาพดีเหมือนเมื่อยังมีชีวิต และเสื้อผ้าก็ไม่เปื่อย ในปีถัดมา ชายคนหนึ่งที่อยู่ในกลุ่มคนที่ร่วมขุดสุสานเห็นงอก๋งจึงพูดว่า "ท่านดูคล้ายอ๋องแห่งเตียวสาอู๋ รุ่ย แต่ร่างเล็กกว่าเล็กน้อย" งอก๋งได้ยินก็ตกใจพูดว่า "เป็นบรรพบุรุษของข้าเอง ท่านเห็นได้อย่างไร" คนผู้นั้นก็เล่าเรื่องเมื่อปีก่อนให้ฟัง งอก๋งจึงถามว่า "ท่านฝังศพกลับไปหรือไม่" คนผู้นั้นตอบว่า "ฝังทันทีเลย" นับตั้งแต่ปีที่อู๋ รุ่ยเสียชีวิตจนกระทั่งการขุดสุสานนั้นเป็นช่วงเวลาสี่ร้อยกว่าปี
ในปี ค.ศ. 257 จูกัดเอี๋ยนก่อกบฏที่อำเภอฉิวฉุน (壽春 โช่วชุน; อยู่บริเวณอำเภอโช่ว นครลู่อาน มณฑลอานฮุยในปัจจุบัน) เพื่อต่อต้านสุมาเจียวผู้สำเร็จราชการแทนพระองค์ของรัฐวุยก๊ก จูกัดเอี๋ยนมอบหมายงอก๋งที่เป็นหัวหน้าเสมียนของตนให้พาจูกัดเจ้งบุตรชายไปรัฐง่อก๊กเพื่อขอให้ง่อก๊กที่เป็นรัฐอริของวุยก๊กมาช่วยสนับสนุนการก่อกบฏ โดยให้จูกัดเจ้งอยู่เป็นตัวประกันในง่อก๊ก

**ในนิยายสามก๊ก**
งอก๋งปรากฏเป็นตัวละครในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 111efn|ตรงกับสามก๊ก ฉบับเจ้าพระยาพระคลัง (หน) ตอนที่ 82  หลังจากงอก๋งขอความช่วยเหลือจากง่อก๊กได้สำเร็จแล้วก็กลับมาที่อำเภอฉิวฉุนเพื่อรายงานให้จูกัดเอี๋ยนทราบ

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- เผย์ ซงจือ (ศตวรรษที่ 5). อรรถาธิบายสามก๊กจี่ (ซานกั๋วจื้อจู้).- หลิว อี้ชิ่ง (บรรณาธิการ) ( คริสต์ศตวรรษที่ 5). ชื่อชัวซิน-ยฺหวี่ / ชื่อ-ยฺหวี่.
หมวดหมู่:ขุนนางของวุยก๊ก
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน มีจำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

**ภาพรวม**

**ผลการเลือกตั้งแบบแบ่งเขต**

**เขตเลือกตั้งที่ 1**
เขตการเลือกตั้งที่ 1 ประกอบด้วย อำเภอพระประแดง, อำเภอพระสมุทรเจดีย์ และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลปากน้ำ ตำบลท้ายบ้าน และตำบลท้ายบ้านใหม่)

**เขตเลือกตั้งที่ 2**
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี, อำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษาใหม่ ตำบลแพรกษา ตำบลบางเมือง ตำบลเทพารักษ์ และตำบลสำโรงเหนือ) และกิ่งอำเภอบางเสาธง

**ดูเพิ่ม**
 จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538- จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

**อ้างอิง**
สมุทรปราการ
หมวดหมู่:การเลือกตั้งในจังหวัดสมุทรปราการ
ฮิอิโระ อิชิบาชิ

ฮิอิโระ อิชิบาชิ (Ishibashi Hiiro, เกิด 24 สิงหาคม 2004) เป็น นักพากย์ นักแสดง และ นักร้อง ชาวญี่ปุ่น เกิดที่จังหวัดจิบะ สังกัดค่ายอาเวกซ์พิกเจอร์
อดีตนักเรียน Avex Artist Academy

**อ้างอิง**
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2547
หมวดหมู่:บุคคลจากจังหวัดชิบะ
หมวดหมู่:นักพากย์ชายชาวญี่ปุ่น
หมวดหมู่:นักแสดงเด็กชาวญี่ปุ่น
หมวดหมู่:นักแสดงชายชาวญี่ปุ่น
ยา

ตัวอย่างของยาคือ ยาตามใบสั่งแพทย์
ยา (เรียกอีกอย่างว่า เวชภัณฑ์, ยารักษาโรค, ยาเวชภัณฑ์, หรือเรียกสั้น ๆ ว่า ยา) คือ สารที่ใช้สำหรับ วินิจฉัย, รักษา, บำบัด, หรือ ป้องกันโรค การบำบัดด้วยยา (การบำบัดด้วยยา) เป็นส่วนสำคัญของ การแพทย์ และพึ่งพาวิทยาศาสตร์ของ เภสัชวิทยา เพื่อพัฒนาต่อยอดอย่างต่อเนื่อง รวมถึง เภสัชกรรม เพื่อการจัดการที่เหมาะสม
ยาสามารถถูก จัดประเภท ได้หลายวิธี โดยหนึ่งในวิธีสำคัญคือการแยกประเภทตามระดับของการ ควบคุม ซึ่งแบ่งเป็น ยาตามใบสั่งแพทย์ (ที่เภสัชกรจ่ายยาตาม ใบสั่งยา ของแพทย์ ผู้ช่วยแพทย์ หรือพยาบาลที่มีคุณสมบัติ) และ ยาที่ขายได้โดยไม่ต้องมีใบสั่งแพทย์ (ที่ผู้บริโภคสามารถซื้อได้ด้วยตัวเอง) อีกหนึ่งการแบ่งที่สำคัญคือระหว่างยาชนิด โมเลกุลขนาดเล็ก แบบดั้งเดิมซึ่งมักได้จาก การสังเคราะห์ทางเคมี และ ชีวเภสัชภัณฑ์ ซึ่งรวมถึง โปรตีนสังเคราะห์, วัคซีน, ผลิตภัณฑ์เลือด ที่ใช้ในการ รักษา (เช่น IVIG), ยีนบำบัด, แอนติบอดีเชิงเดี่ยว และ เซลล์บำบัด (เช่น การบำบัดด้วยสเต็มเซลล์) วิธีอื่นในการจำแนกยาคือวิธีการออกฤทธิ์, วิธีการใช้ยา, ระบบชีวภาพที่ได้รับผลกระทบ, หรือ ผลการรักษา ระบบการจัดประเภทที่ซับซ้อนและใช้กันอย่างแพร่หลายคือ ระบบจำแนกประเภทยาตามการรักษาทางกายวิภาคศาสตร์ องค์การอนามัยโลก ยังมีการจัดทำรายชื่อ ยาจำเป็น
การค้นพบยา และ การพัฒนายา เป็นกระบวนการที่ซับซ้อนและใช้ต้นทุนสูง ซึ่งดำเนินการโดย อุตสาหกรรมเภสัชกรรม, นักวิทยาศาสตร์ในมหาวิทยาลัย, และรัฐบาล เนื่องจากเส้นทางที่ซับซ้อนจากการค้นพบสู่การพาณิชย์ การร่วมมือกันจึงกลายเป็นมาตรฐานสำหรับการพัฒนาตัวยาที่อยู่ในขั้นตอนทดลอง รัฐบาลโดยทั่วไปมีกฎระเบียบเกี่ยวกับการตลาดของยา วิธีการทำตลาดยา และในบางประเทศยังควบคุม ราคายา นอกจากนี้ยังมีข้อถกเถียงเกี่ยวกับราคายาและการจัดการยาที่ใช้แล้ว

**ประเภทของยา**
แบ่งตาม พระราชบัญญัติยา พ.ศ. 2510 และฉบับแก้ไขเพิ่มเติม- ยาสามัญประจำบ้าน เป็นยาที่ได้รับการพิจารณาแล้วว่าปลอดภัยเพียงพอ หรือโอกาสเป็นอันตรายต่อสุขภาพมีน้อย ให้วางจำหน่ายได้โดยทั่วไป และผู้บริโภคสามารถตัดสินใจซื้อด้วยตนเองตามอาการเจ็บป่วย โดยยาสามัญประจำบ้านได้นั้นต้องมีตำรับยา สรรพคุณ ขนาด วิธีใช้ คำเตือนการเก็บรักษา และขนาดบรรจุตามที่กำหนด เพื่อให้ผู้บริโภคสามารถศึกษาได้ด้วยตนเอง โดยการกำหนดว่ายาใดจะเป็นยาสามัญประจำบ้าน จะดำเนินการประกาศกระทรวงสาธารณสุขว่าด้วยยาสามัญประจำบ้าน- ยาอันตราย เป็นยาที่ต้องขายเฉพาะในร้านขายยาแผนปัจจุบันภายใต้การควบคุมและส่งมอบยาให้แก่ผู้บริโภคโดยเภสัชกรเท่านั้น  โดยการกำหนดว่ายาใดจะเป็นยาอันตราย จะดำเนินการประกาศกระทรวงสาธารณสุขว่าด้วยยาอันตราย- ยาควบคุมพิเศษ เป็นยาที่เภสัชกรจะจ่ายได้ ก็ต่อเมื่อมีการนำใบสั่งยาของผู้ประกอบวิชาชีพเวชกรรมมาซื้อยา กลุ่มนี้เป็นยาที่มีความเป็นพิษภัยสูงหรืออาจก่ออันตรายต่อสุขภาพได้ง่าย จึงเป็นต้องมีการพิจารณาทวนสอบร่วมกันระหว่างวิชาชีพเวชกรรมและวิชาชีพเภสัชกรรม เพื่อความปลอดภัยของผู้ใช้ยา  โดยการกำหนดว่ายาใดจะเป็นยาควบคุมพิเศษ จะดำเนินการประกาศกระทรวงสาธารณสุขว่าด้วยยาควบคุมพิเศษ
*ยาบรรจุเสร็จที่ไม่ใช่ยาอันตรายหรือยาควบคุมพิเศษ เป็นยาที่ต้องจำหน่ายในร้านขายยา โดยอาจจำหน่ายในร้านยา ประเภท ขย.1 หรือ ขย.2 ก็ได้ อย่างไรก็ดี ไม่ได้มีประกาศเฉพาะให้กำหนดเป็นยาในกลุ่มนี้  ยากลุ่มนี้จึงเป็นยาที่ไม่ได้มีประกาศเฉพาะให้เป็นยาสามัญประจำบ้าน ยาอันตราย และยาควบคุมพิเศษ

**ประเภทสถานที่ด้านยา**
# สถานที่ผลิตยาแผนปัจจุบัน
# สถานที่ขายยาแผนปัจจุบัน
# สถานที่นำหรือสั่งยาแผนปัจจุบัน

**ดูเพิ่ม**
 เภสัชวิทยา- การแพทย์- การบำบัด

**อ้างอิง**
หมวดหมู่:เภสัชกรรม
หมวดหมู่:สาธารณสุข
หมวดหมู่:สุขภาพ
หมวดหมู่:บุคคลที่ถูกประหารชีวิตโดยรัฐในยุคสามก๊ก

ประหารชีวิต
สามก๊ก
หมวดหมู่:การประหารชีวิตในคริสต์ศตวรรษที่ 3
อองตุ๋น

อองตุ๋น หรือ อ๋องตุ้น (เสียชีวิต ค.ศ. 256) มีชื่อในภาษาจีนกลางว่า หวาง ตุน (p=Wáng Dūn) เป็นขุนพลของรัฐง่อก๊กในยุคสามก๊กของจีน 

**ประวัติ**
ในปี ค.ศ. 219 หลังจากลิบองโจมตีและประหารกวนอู โจโฉแต่งตั้งให้ซุนกวนเป็นขุนพลม้าทะยาน (驃騎將軍 เพี่ยวฉีเจียงจฺวิน) และตั้งให้เป็นเจ้ามณฑล (牧 มู่) ของมณฑลเกงจิ๋ว ซุนกวนสั่งให้อองตุ๋นซื้อม้าและนำไปถวายราชสำนักที่นครหลวงฮูโต๋
ในปี ค.ศ. 256 ในรัชสมัยจักรพรรดิซุนเหลียงแห่งง่อก๊กซึ่งมีซุนหลิมเป็นผู้สำเร็จราชการแทนพระองค์  ซุน เซี่ยน (孫憲; หรืออีกชื่อคือ ซุน ลฺวี่ 孫慮) ลูกพี่ลูกน้องของซุนหลิมไม่พอใจที่ซุนหลิมปฏิบัติต่อตนไม่ดีเท่าสมัยที่ซุนจุ๋นเป็นผู้สำเร็จราชการแทนพระองค์ ซุน เซี่ยนจึงร่วมมือกับอองตุ๋นวางแผนจะสังหารซุนหลิม แต่แผนการรั่วไหล อองตุ๋นจึงถูกซุนหลิมสังหาร ส่วนซุน เซี่ยนถูกบังคับให้กินยาฆ่าตัวตาย

**ดูเพิ่ม**
 รายชื่อบุคคลในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).
หมวดหมู่:ขุนพลของง่อก๊ก
หมวดหมู่:บุคคลในง่อก๊กที่ถูกประหารชีวิต
หมวดหมู่:บุคคลที่ถูกประหารชีวิตโดยง่อก๊ก
แม่แบบ:เหตุการณ์ปัจจุบัน/2567 สิงหาคม 6

ธุรกิจและเศรษฐกิจ- ดัชนีนิเกอิ 225 ของตลาดหลักทรัพย์โตเกียว ปรับตัวเพิ่มขึ้นมากกว่า 10% หลังจากลดลงมากกว่า 12% เมื่อวันก่อนหน้านั้น  (The Washington Post)  (The Guardian)
}
แม่แบบ:เหตุการณ์ปัจจุบัน/2567 สิงหาคม 7

กฎหมายและอาชญากรรม- การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
** ศาลรัฐธรรมนูญมีมติเป็นเอกฉันท์สั่งยุบพรรคก้าวไกล พร้อมตัดสิทธิ์ทางการเมืองกรรมการบริหารพรรคดังกล่าว 10 ปี  (ไทยพีบีเอส)- ตำรวจในกรุงเบอร์ลิน ประเทศเยอรมนี จับกุมพยาบาลแผนกบริบาลบรรเทา ในความผิดฐานฆาตกรรมผู้ป่วยสูงอายุสี่ราย  (DW)- ตำรวจออสเตรียจับกุมชายสองคนที่มีส่วนเกี่ยวข้องกับรัฐอิสลาม ข้อหาวางแผนการก่อการร้ายในคอนเสิร์ตดิเอราส์ทัวร์ ของเทย์เลอร์ สวิฟต์ ซึ่งมีกำหนดจัดขึ้น ณ สนามกีฬาแอ็นสท์ ฮัพเพิล ในกรุงเวียนนา คอนเสิร์ตดังกล่าวถูกยกเลิกในเวลาต่อมา  (The Guardian)
กีฬา- โอลิมปิกฤดูร้อน 2024
** ประเทศไทยในโอลิมปิกฤดูร้อน 2024
*** กุลวุฒิ วิทิตศานต์ คว้าเหรียญเงินในแบดมินตันประเภทชายเดี่ยว นับเป็นเหรียญโอลิมปิกแรกของทัพนักกีฬาไทยในกีฬาประเภทดังกล่าว  (WCNC)
** ประเทศจีนในโอลิมปิกฤดูร้อน 2024
*** จีนคว้าเหรียญทองในกีฬาระบำใต้น้ำเป็นครั้งแรก  (Reuters)
}
เนกาโปจิ แองเกลอ

เป็นออริจินัลอนิเมะซีรีส์ทางโทรทัศน์ที่ผลิตโดยสตูดิโอ NUT กำกับโดย ยูทากะ อูเอมูระ เขียนบทโดยโทโมฮิโระ ซูซูกิ และมีฮิโรมิ ทานิกูจิเป็นผู้ออกแบบตัวละคร เพลงประกอบแต่งโดยโทโมกิ คิคุยะ เริ่มออกอากาศตั้งแต่วันที่ 3 ตุลาคม ถึงวันที่ 19 ธันวาคม พ.ศ. 2567 ทางช่องเอที-เอ็กซ์และเครือข่ายอื่นๆ เพลงเปิดคือ Ito ขับร้องโดย Van de Shop ส่วนเพลงปิดคือ Shōnin Yokkyū ขับร้องโดย 96Neko บิลิบิลิได้ประกาศอัพโหลดเรื่องนี้บนแอพของตัวเอง

**เรื่องย่อ**
ซีรีส์เรื่องนี้เป็นเรื่องราวของสึเนะฮิโระ ซาซากิ นักศึกษาที่เพิ่งได้รับการวินิจฉัยว่าป่วยด้วยโรคร้ายแรง และมีเวลาเหลืออีกเพียง 2 ปีที่จะมีชีวิตอยู่ได้ หลังจากตกลงไปในทะเลโดยไม่ได้ตั้งใจ เขาก็ได้ผูกมิตรกับฮานะ อายุกาวะ ผู้ช่วยชีวิตเขาไว้ เขาเริ่มสนใจการตกปลาร่วมกับทากาอากิ สึตสึจิโมริ เพื่อนของเธอ

**ตัวละคร**
Sasaki Tsunehiro
voiced by|มุตสึกิ อิวานากะ
Ayukawa Hana
voiced by|ฟัยรูซ ไอ
Tsutsujimori Takaaki
voiced by|ไคโตะ อิชิกาวะ
Nishimori Kozue
voiced by|ริโอะ สึจิยะ
Machida
voiced by|ฮิโรชิ สึจิดะ
Fujishiro
voiced by|มาซาชิ สึงาวาระ
Aisu
voiced by|ฮารูกะ โทมัตสึ
Arua
voiced by|ยูยะ ฮิโรเซะ

**รายชื่อตอน**

**หมายเหตุ**

**อ้างอิง**

**แหล่งข้อมูลอื่น**
name=เว็บไซต์อนิเมะอย่างเป็นทางการ ja
*33032
หมวดหมู่:นัต (สตูดิโอ)
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2567
หมวดหมู่:การตกปลาในอนิเมะและมังงะ
ใจซ่อนรัก

ใจซ่อนรัก (The Secret of Us) เป็นซีรีส์ไทยแนวแซฟฟิก ที่สร้างจากบทประพันธ์ชื่อเดียวกันของ มีนาม สรัสวดี วงศ์สมเพ็ชร กำกับ ศิริลักษณ์ คอง และกรณ์นภัส เศรษฐรัตนพงศ์ แสดงนำ ออกอากาศทางช่อง 3 เอชดี ทุกวันจันทร์ เวลา 22.30 น. เดิมเวลา 22:00 น. สำหรับตอนแรก) (เวลามาตรฐานไทย) ระหว่างวันที่ 24 มิถุนายน ถึง 12 สิงหาคม พ.ศ. 2567 โดยละครเรื่องนี้เป็นละครโทรทัศน์แนวแซฟฟิกเรื่องแรกที่ทางช่อง 3 ลงทุนสร้างเอง

**เนื้อเรื่อง**
ใจซ่อนรัก เรื่องราวความรักของ ฟ้าลดา (ศิริลักษณ์ คอง) หมอผิวหนังเจ้าของฉายา หมอนางฟ้า ลูกสาวเพียงคนเดียวของ ภูธเรศ (ปรเมศร์ น้อยอ่ำ) และ คุณหญิงรัศมี (อาภาศิริ นิติพน) เจ้าของโรงพยาบาลที่ฟ้าลดาทำงานอยู่ ผู้ผิดหวังในความรักจาก เอิน ศนิธาดา (กรณ์นภัส เศรษฐรัตนพงศ์) ผู้กลายมาเป็นดาราสาวดาวรุ่ง และบังเอิญมาเป็นพรีเซ็นเตอร์ของโรงพยาบาล ซึ่งพยายามกลับมาขอคืนดีกับฟ้าลดา แต่ฟ้าลดากลับไม่เชื่อยิ่งเอินมีข่าวกับ อิงฟ้า (อาณดา ประกอบกิจ) ดาราสาวระดับซุปตาร์อีกคน ที่กลายเป็นคู่จิ้นของเอิน ก็ยิ่งตอกย้ำให้ลดาผลักไสเอินไปจากชีวิตของเธอมากขึ้นไปอีก
ขณะเดียวกันคุณหญิงรัศมีที่ไม่ชอบให้เอินมายุ่งเกี่ยวกับลูกสาว ก็พยายามจับคู่ลดากับ หมอวิษณุ (นัฐนิช ประดิษฐาน) หมอหนุ่มรูปหล่อทายาทบริษัทนำเข้าอุปกรณ์ทางการแพทย์ที่ทำงานในโรงพยาบาลเดียวกันเพื่อผลประโยชน์ทางธุรกิจ นอกจากนี้ยังมี รตี (สุรีย์ญะเรศ ยะคะเรศ) อีกหนึ่งดาราสาวสวยระดับซุปตาร์ที่พยายามเข้ามาอาสาดามใจฟ้าลดา
ด้านเอินก็ไม่ยอมแพ้พยายามง้อขอคืนดีฟ้าลดาทุกวิถีทาง โดยมี ซูซี่ (เอแคลร์ จือปาก) สาวสองผู้จัดการของเอินคอยช่วยเหลือ แต่ฟ้าลดามี หมอแทน (จักริน ภูริพัฒน์) หมอศัลยกรรม และ หมอโบว์ (แดนดาว ยมาภัย) หมอห้องฉุกเฉิน เพื่อนสนิทของฟ้าลดาคอยขัดขวางเพราะกลัวเพื่อนจะเสียใจอีกรอบ

**งานสร้าง**
ในวันที่ 2 เมษายน พ.ศ. 2567 ช่อง 3 ได้ปล่อย Official Pilot ของละครเรื่อง ใจซ่อนรัก ออกมาให้ได้รับชมโดยได้กระแสตอบรับที่ดีจากผู้ชม หลังจากนั้น ในวันที่ 11 มิถุนายน พ.ศ. 2567 ละครเรื่องใจซ่อนรัก ได้จัดพิธีบวงสรวงเอาฤกษ์เอาชัยเป็นสิริมงคลก่อนละครจะออกอากาศที่ สตูดิโอช่อง 3 หนองแขม

**นักแสดง**

**อ้างอิง**
หมวดหมู่:ละครโทรทัศน์ช่อง 3 เอชดี
หมวดหมู่:ละครหญิงรักหญิงไทย
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ที่กำกับโดย สรัสวดี วงศ์สมเพ็ชร
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์วัยรุ่นไทย
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ฐานทัพเรือไทย

หมวดหมู่:ที่ตั้งทางทหารของประเทศไทย
หมวดหมู่:กองทัพเรือไทย
หมวดหมู่:ค่ายทหารในสังกัดกองทัพเรือไทย
ชื่อชัวซิน-ยฺหวี่

ส่วนหนึ่งสำเนาต้นฉบับของชื่อชัวซิน-ยฺหวี่ที่เก่าแก่ที่สุดที่ยังมีหลงเหลืออยู่, คริสต์ศตวรรษที่ 7-8, ปัจจุบันอยู่ในพิพิธภัณฑสถานแห่งชาติโตเกียว
ชื่อชัวซิน-ยฺหวี่  (t=世說新語;  "งานเขียนใหม่ว่าด้วยเรื่องเล่าในโลก") รวบรวมและเรียบเรียงโดยหลิว อี้ชิ่ง (劉義慶; ค.ศ. 403–444) ในช่วงราชวงศ์หลิวซ่ง (ค.ศ. 420–479) ในยุคยุคราชวงศ์เหนือ-ใต้ (ค.ศ. 420–589) เป็นหนังสือรวมเกร็ดประวัติศาสตร์เกี่ยวกับบัณฑิต นักดนตรี และศิลปินชาวจีนในช่วงคริสต์ศตวรรษที่ 2-4

**เนื้อหา**
หนังสือชื่อชัวซิน-ยฺหวี่ประกอบด้วยเกร็ดประวัติศาสตร์ประมาณ 1,130 เรื่อง และแสดงเรื่องเกี่ยวกับบัณฑิต นักดนตรี และศิลปินประมาณ 600 คนที่มีชีวิตในยุคราชวงศ์ฮั่น ยุคราชวงศ์วุยก๊ก และยุคราชวงศ์จิ้น (คริสต์ศตวรรษที่ 2-4) ตัวอย่างเช่นในบทที่ 19 มีเรื่องเล่า 32 เรื่องเกี่ยวกับสตรีที่มีชื่อเสียง หนังสือเล่มนี้จึงเป็นทั้งแหล่งข้อมูลเกี่ยวกับชีวประวัติและบันทึกเกี่ยวกับภาษาปาก ข้อความต้นฉบับของหนังสือแบ่งออกเป็น 8 เจฺวี่ยน (卷 "ม้วน") แม้ว่าฉบับปัจจุบันโดยทั่วไปแบ่งเป็น 10 เล่ม

**อ้างอิง**

**อ่านเพิ่มเติม**
 Nanxiu Qian. Spirit and Self in Medieval China : The Shih-Shuo Hsin-Yü and Its Legacy. (Honolulu: University of Hawaii Press,  2001).   0824823095.
*Jack W. Chen. Anecdote, Network, Gossip, Performance : Essays on the Shishuo xinyu (Cambridge: Harvard University Asia Center, 2021).   0674251172.
หมวดหมู่:ตำราประวัติศาสตร์จีน
จวนเต๊ก

จวนเต๊ก หรือ จวนต๊ก (มีบทบาทในช่วงปี ค.ศ. 249-258) มีชื่อในภาษาจีนกลางว่า เฉฺวียน อี้ (p=Quán Yì) เป็นขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนเต๊กแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนพลของวุยก๊ก

**ประวัติ**
จวนเต๊กเป็นชาวอำเภอเจียนต๋อง (錢唐縣 เฉียนถางเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครหางโจว มณฑลเจ้อเจียง เป็นบุตรชายของจวนจ๋องขุนพลของรัฐง่อก๊กและกิมก๋งจู๋ (ซุน หลู่ปาน) พระธิดาของซุนกวนจักรพรรดิผู้ก่อตั้งรัฐง่อก๊ก 
ในปี ค.ศ. 249 จวนจ๋องเสียชีวิต จวนเต๊กได้สืบทอดบรรดาศักดิ์โหวแห่งเจียนต๋อง (錢塘侯 เฉียนถางโหว) ต่อจากบิดา

**กบฏจูกัดเอี๋ยน**
ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 โช่วชุน; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน (長史 จ๋างฉื่อ) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก, จวนตวน (全端 เฉวียน ตวาน), ต๋องจู (唐咨 ถาง จือ), หวาง จั้ว (王祚) และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุย (全禕 เฉฺวียน อี) และเฉฺวียน อี๋ (全儀) อยู่ที่นครหลวงเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ราชสำนักวุยก๊กแต่งตั้งให้จวนเต๊กเป็นขุนพลสยบภาคตะวันออก (平東將軍 ผิงตงเจียงจวิน) และให้มีบรรดาศักดิ์เป็นหลินเซียงโหว (臨湘侯) จวนตวนและคนอื่น ๆ ก็ได้รับการแต่งตั้งในตำแหน่งต่าง ๆ กัน

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- ฝาน เสฺวียนหลิง (648). จิ้นชู.- ซือหม่า กวาง (1084). จือจื้อทงเจี้ยน.
หมวดหมู่:ขุนพลของง่อก๊ก
หมวดหมู่:ขุนพลของวุยก๊ก
จวนตวน

จวนตวน หรือ จวนต๋วน (มีบทบาทในช่วงปี ค.ศ. 252-258) มีชื่อในภาษาจีนกลางว่า เฉฺวียน ตฺวาน (p=Quán Duān) เป็นขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนตวนแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นข้าราชการของวุยก๊ก

**ประวัติ**
จวนเต๊กเป็นชาวอำเภอเจียนต๋อง (錢唐縣 เฉียนถางเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครหางโจว มณฑลเจ้อเจียง เป็นญาติของจวนจ๋องขุนพลของรัฐง่อก๊ก 
ในปี ค.ศ. 252 เดือน 10 ของศักราชเจี้ยนซิง (建興) ปีที่ 1 จูกัดเก๊กราชครูแห่งง่อก๊กยกทัพไปยังทะเลสาบเจาอ๋อ (巢湖 เฉาหู) และสั่งให้สร้างก่อสร้างเขื่อนที่ตังหิน (東興 ตงซิง; ทางตะวันออกเฉียงใต้ของนครเฉาหู มณฑลอานฮุยในปัจจุบัน) และให้สร้างป้อมปราการ 2 แห่งขึ้นระหว่างภูเขา 2 ลูก จูกัดเก๊กมอบหมายให้จวนตวนและเล่าเลียก (留略 หลิว เลฺว่) แยกกันนำทหารคนละพันนายไปรักษาป้อมปราการ 2 แห่งที่ตังหิน โดยจวนตวนรักษาป้อมตะวันตก เล่าเลียกรักษาป้อมตะวันออก เพื่อป้องทัพทัพของรัฐวุยก๊กที่อาจเข้าโจมตีรัฐง่อก๊ก

**กบฏจูกัดเอี๋ยน**
ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 โช่วชุน; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน (長史 จ๋างฉื่อ) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก (全懌 เฉฺวียน อี้) , จวนตวน, ต๋องจู (唐咨 ถาง จือ), หวาง จั้ว (王祚) และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ หลานอาของจวนเต๊กคือจวนฮุย (全禕 เฉฺวียน อี) และเฉฺวียน อี๋ (全儀) อยู่ที่นครหลวงเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป ราชสำนักวุยก๊กแต่งตั้งให้จวนเต๊กเป็นขุนพลสยบภาคตะวันออก (平東將軍 ผิงตงเจียงจวิน) และให้มีบรรดาศักดิ์เป็นหลินเซียงโหว (臨湘侯) จวนตวนและคนอื่น ๆ ก็ได้รับการแต่งตั้งในตำแหน่งต่าง ๆ กัน 

**ดูเพิ่ม**
 รายชื่อบุคคลในยุคสามก๊ก

**อ้างอิง**

**บรรณานุกรม**
 ตันซิ่ว (ศตวรรษที่ 3). สามก๊กจี่ (ซานกั๋วจื้อ).- ซือหม่า กวาง (1084). จือจื้อทงเจี้ยน.
หมวดหมู่:ขุนพลของง่อก๊ก
หมวดหมู่:ขุนพลของวุยก๊ก